
ASMENS DUOMENŲ APSAUGOS IR DUOMENŲ SUBJEKTŲ TEISIŲ ĮGYVENDINIMO TVARKA
Via Animus (taikoma projekto „ŽINGSNIS Į POKYTĮ: SOCIALINĖ ĮTRAUKTIS IR UŽIMTUMAS“ dalyviams ir kitiems duomenų subjektams)
I SKYRIUS
BENDROSIOS NUOSTATOS
1. Duomenų subjektų teisių įgyvendinimo tvarka (toliau – Tvarka) nustato, kaip VšĮ „Via Animus“ (toliau – Duomenų valdytojas) įgyvendina duomenų subjektų teises, numatytas 2016 m. balandžio 27 d. Europos Parlamento ir Tarybos reglamente (ES) 2016/679 (Bendrasis duomenų apsaugos reglamentas, toliau – BDAR).
2. Tvarka taikoma visiems asmenims, kurių asmens duomenys tvarkomi įgyvendinant projektą „Atsakingi santykiai: pokytis prasideda nuo manęs“, taip pat kitiems Duomenų valdytojo veiklose dalyvaujantiems ar besikreipiantiems asmenims.
3. Duomenų valdytojas užtikrina, kad duomenų subjektų teisės būtų įgyvendinamos teisėtai, skaidriai ir laiku.
II SKYRIUS
DUOMENŲ SUBJEKTŲ TEISĖS
4. Duomenų subjektas turi šias teises:
· teisę gauti informaciją apie savo asmens duomenų tvarkymą;
· teisę susipažinti su tvarkomais asmens duomenimis;
· teisę reikalauti ištaisyti netikslius ar neišsamius asmens duomenis;
· teisę reikalauti ištrinti asmens duomenis, kai tam yra BDAR nustatytas pagrindas;
· teisę apriboti asmens duomenų tvarkymą;
· teisę nesutikti su asmens duomenų tvarkymu;
· teisę pateikti skundą Valstybinei duomenų apsaugos inspekcijai.
5. Duomenų subjektų teisės įgyvendinamos tiek, kiek tai neprieštarauja teisės aktų reikalavimams, reglamentuojantiems Duomenų valdytojo veiklą ir teisines prievoles.
III SKYRIUS
PRAŠYMŲ PATEIKIMO TVARKA
6. Duomenų subjektas, norėdamas įgyvendinti savo teises, pateikia rašytinį prašymą:
· el. paštu: info@animustelsiai.lt,
· arba adresu: VšĮ „Via Animus“ Sedos g. 1a-1, LT-87112, Telšiai
7. Prašyme turi būti nurodyta:
· duomenų subjekto vardas, pavardė;
· kontaktiniai duomenys;
· aiškiai išreikštas prašymas;
· asmens tapatybę patvirtinanti informacija (jei būtina).
8. Jei kyla pagrįstų abejonių dėl asmens tapatybės, Duomenų valdytojas gali paprašyti papildomos informacijos.
IV SKYRIUS
PRAŠYMŲ NAGRINĖJIMAS IR TERMINAI
9. Duomenų valdytojas išnagrinėja duomenų subjekto prašymą ir pateikia atsakymą ne vėliau kaip per 1 mėnesį nuo prašymo gavimo dienos.
10. Esant sudėtingoms aplinkybėms, terminas gali būti pratęstas dar iki 2 mėnesių, apie tai informuojant duomenų subjektą.
11. Atsakymas pateikiamas ta pačia forma, kuria buvo pateiktas prašymas, nebent duomenų subjektas nurodo kitaip.
V SKYRIUS
ATSAKINGAS ASMUO
12. Už duomenų subjektų teisių įgyvendinimą atsakingas:
VšĮ „Via Animus“ direktorė Eglė Norvilienė,
el. paštas: info@animustelsiai.lt,
tel. 062135527
VI SKYRIUS
SKUNDŲ TEIKIMO TVARKA
13. Jei duomenų subjektas mano, kad jo teisės buvo pažeistos, jis turi teisę kreiptis:
· į Valstybinę duomenų apsaugos inspekciją (www.vdai.lrv.lt),
· arba į teismą Lietuvos Respublikos teisės aktų nustatyta tvarka.
VII SKYRIUS
BAIGIAMOSIOS NUOSTATOS
14. Ši Tvarka skelbiama Duomenų valdytojo interneto svetainėje ir taikoma nuo jos paskelbimo dienos.

